ILINK จ่อเซ็นสัญญาก่อสร้างไฟฟ้า มูลค่ากว่า 500 ล้าน 1 พ.ย.นี้
ILINK จ่อเซ็นสัญญาก่อสร้างไฟฟ้าระบบ 115-22 เควี ของกฟภ. มูลค่ากว่า 500 ลบ. ใน 1 พ.ย.นี้
11 ต.ค. 2559

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ระบุว่า ตามที่บริษัทเป็นผู้ชนะการประกวดราคางานจ้างเหมาก่อสร้างไฟฟ้าระบบ 115-22 เควี ที่สถานีไฟฟ้านิคมอุตสาหกรรมภาคเหนือ 2 สถานไฟฟ้าอุตสาหกรรมภาคเหนือ 3 และสถานีไฟฟ้าลำปาง 3 ของการไฟฟ้าส่วนภูมิภาค (กฟภ.)
โดย ล่าสุด การไฟฟ้าส่วนภูมิได้พิจารณา และตกลงให้บริษัทเป็นผู้ดำเนินกิจการก่อสร้างสถานีไฟฟ้านิคมอุตสาหกรรมภาคเหนือ 2 สถานไฟฟ้าอุตสาหกรรมภาคเหนือ 3 และสถานีไฟฟ้าลำปาง 3 เป็นจำนวนเงินทั้งสิ้น 563.12 ล้านบาท (รวมภาษีมูลค่าเพิ่ม) กำหนดก่อสร้างแล้วเสร็จพร้อมจ่ายไฟได้ภายใน 540 วัน นับจากวันลงนามในสัญญาจ้างและวันส่งมอบพื้นที่ก่อสร้าง โดยได้กำหนดวันลงนามในสัญญาเป็นวันที่ 1 พ.ย.59 และเมื่อลงนามในสัญญาแล้วจะทำการแจ้งข่าวให้นักลงทุนได้ทราบในครั้งต่อไป